ועדת הכספים, כנסת 19, פרוטוקול מספר 143, 2013-07-18 02:00

ניסן סלומינסקי: אנחנו מחדשים את הישיבה.

ניסן סלומינסקי: אנחנו מחכים כמה דקות בנושא הקצבאות עד שיגיע משה.

ניסן סלומינסקי: בינתיים, כדי לא להפסיד זמן, נעבור לחברה שקופה.

שגית אפיק: סעיף י'.

ניסן סלומינסקי: חברה שקופה, זה נושא חדש?

יעקב ליצמן: כן.

ניסן סלומינסקי: בינתיים לא נדון בזה.

שגית אפיק: י"ב.

ראובן ריבלין: למה?

ראובן ריבלין: שיאמרו נושא חדש ותעביר את זה לוועדת הכנסת כי הם יאמרו לך מחר בבוקר שזה נושא חדש.

ניסן סלומינסקי: אני לא יודע מתי ועדת הכנסת תתכנס.

ראובן ריבלין: תעביר לוועדת הכנסת כל נושא חדש.

עיסאווי פריג': יריב, מתי מתכנסת ועדת הכנסת?

יריב לוין: נחכה לסיים כאן ואחר כך נחליט.

עיסאווי פריג': יש הרבה נושאים.

ניסן סלומינסקי: יש כאן חברים ששייכים לוועדת הכנסת?

יריב לוין: לא.

יריב לוין: צריך להתארגן לזה בנפרד.

יריב לוין: אם נסיים, לפי הצפי שלי, באזור 8-9 בבוקר, נוכל להמשיך רצוף.

ניסן סלומינסקי: אנחנו בסעיף י"ב.

שגית אפיק: זה סעיף שעוסק בהארכת אי תחולתו של תקן חשבונאות.

שגית אפיק: זה לא נדון בוועדה.

ניסן סלומינסקי: זה נושא קרדינלי מאוד שעומד ברומו של עולם, ולמרות הכול אנחנו רוצים לפצל אותו.

שגית אפיק: אתה מצביע על החלטת פיצול.

עיסאווי פריג': שגית, מה ההוראות החדשות עליהן אתם מדברים?

שגית אפיק: אנחנו לא מדברים על הוראות חדשות.

שגית אפיק: יש כאן בקשה להאריך את אי התחולה של הפעלת תקן חשבונאות מספר 29 בקביעת ההכנסה החייבת.

ניסן סלומינסקי: אנחנו מחכים שמשה יגיע.

שגית אפיק: הארכת תחולתו של תקן חשבונאות, זה לא נושא חדש.

שגית אפיק: הוא לא נדון בוועדה.

עיסאווי פריג': תסבירי.

שגית אפיק: זה נדחה פעם אחת.

שגית אפיק: רוצים לפצל את זה.

שגית אפיק: לא היה על זה דיון.

ניסן סלומינסקי: אנחנו רוצים לפצל את זה.

שגית אפיק: סעיף 40(37) וסעיף 42(ד).

ניסן סלומינסקי: אני מציע לפצל את זה מאחר ולא דנו בנושא.

ניסן סלומינסקי: מי בעד הפיצול?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: הצבעה

ניסן סלומינסקי: הפיצול אושר.

שגית אפיק: פרק י"ג, קיזוז הפסד הון.

שגית אפיק: לבקשת רשות המסים ולאחר דיון בוועדה הוחלט לפצל את הסעיף הזה.

שגית אפיק: מדובר בסעיף 40(38)(ב).

אראל מרגלית: רגע.

אראל מרגלית: אני לא מבין.

אראל מרגלית: תסבירי.

ראובן ריבלין: בחוק ההסדרים שהוגש, יש את הפרק הזה.

ראובן ריבלין: הואיל ולא הספקנו להזמין את כולם, מבקשים לפצל אותו.

עיסאווי פריג': מורידים.

ראובן ריבלין: אתה יכול לומר מורידים.

ראובן ריבלין: היושב ראש מציע לפצל.

ראובן ריבלין: יכול להיות שזה לא טוב מה שהוא אומר, אבל נצביע ונראה, אולי הרוב מסכים לפיצול.

ניסן סלומינסקי: מי בעד פיצול קיזוז הפסדי הון?

ניסן סלומינסקי: סעיף 40(38)(ב).

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: הצבעה הפיצול אושר.

שגית אפיק: נעבור לפרק י"ז, העברת נכסים.

שגית אפיק: גם הסעיף הזה לא נדון ולכן מבוקש לפצל אותו.

שגית אפיק: סעיף 40(42)(א), (ב) ו-(ג), תיקון של סעיף 119א.

ניסן סלומינסקי: מי בעד הפיצול של הסעיף?

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: הצבעה הפיצול אושר.

ניסן סלומינסקי: אנחנו עושים ניקיון.

משה גפני: אפשר לעשות ניקיון ביום ולא בלילה.

ניסן סלומינסקי: דווקא ההלכה אומרת שבודקים לאור הנר.

משה גפני: כן, אבל לא מעסיקים עובדים בצורה כזאת.

מיכל בירן: לא צריך לשלוח את העובדים להפסקה של חצי שעה לנוח?

גילה גמליאל: יש כאן שתי נשים בהריון.

משה גפני: דובר במליאה על כך שמעסיקים עובדים שלא בתנאים.

גילה גמליאל: מה החוק אומר על זכויות נשים בהריון שהן עובדות מדינה?

אראל מרגלית: התחלנו לדבר על הקצבאות וזה נעלם.

ניסן סלומינסקי: רבותיי, תראו כמה מתנות נותנים.